菲爾科頓受傷 周末英超唔使預佢?
2024年04月10日 17:02
東網電視
更多新聞短片
菲爾科頓受傷,仍然當選今場歐聯最佳球員。(Getty Images)
曼城中場菲爾科頓上仗歐聯8強首回合對皇馬,射入世界波,但比賽末段受傷退下火線,雖然傷勢唔算嚴重,但估計周六(13日)晚英超曼城主場盧頓,應該唔使預佢。
當時踢到87分鐘,菲爾科頓遭對手攔截之後受傷,需要由祖利安艾華利斯入替,賽後呢位23歲英格蘭國腳話:「我被踢中死腳,相信需要時間復元,應該冇大問題。」由於曼城將於下周中次回合主場再鬥皇馬,預料周六(13日)晚英超主場盧頓,領隊哥迪奧拿應該會收起菲爾科頓,以免佢傷勢惡化。
值得一提,菲爾科頓今仗歐聯遠射入網,今季各項賽事有6球屬於禁區外射入,成為英超球員之冠,佢亦當選今場歐聯最佳球員。